JohanHeinsen/ENO huggingface dataset:
Aarhuus Stifts-Tidende, 1847-12-06
Nylig er atter begaaet et Vexelfalsk her i Staden, idet en forhenværende Landmand, til Sikkerhed for et Laan, har pantsat en af ham selv skreven falsk Jndenbyes Vexel, lydende paa 300 Rbd. Da han for vedkommende Creditor havde foregivet, at Vexelen vilde blive ham udstedt af en her i Staden boende Urtekræmmer, var hiin medfulgt ham til dennes Boutik, hvorefter han alene var gaaet ind i Boutiken og havde der, medens Creditoren opholdt sig udenfor, uden Urtekræmmerens eller hans Folks Vidende, i dennes Navn, skrevet den falske Vexel, om hvis Rigtighed Creditor nu ikke længere tvivlede. Falskneren sidder arresteret.
Aarhuus Stifts-Tidende, 1847-12-06
(Aftenbl.)¬
Aarhuus Stifts-Tidende, 1847-12-06
J Tirsdags tog en ved 8de Bataillon tjenende Commandeersergeant sig af Dage i sin Bopæl i Casernen paa Christianshavn. For med desto større Sikkerhed, at udføre sit Forsæt, ladede han tvende Rifler med Rendekugler, lagde dem paa et Bord ved Siden af hinanden, bøiede sig over dem, idet han trykkede af, og det sørgelige Experiment lykkedes saavel, at Kuglerne gik igjennem Brystet ud af Ryggen. Man veed ikke noget Sikkert om, hvad der har foranlediget dette Selvmord; dog antages det, at der skal mangle endeel af det ham betroede, Bataillonen tilhørende Materiale. (Flp.)
Aarhuus Stifts-Tidende, 1847-12-06
Vægteren ved Gl. Strand er kommen af Dage ved at falde ud i Canalen og drukne. Jstedetfor, som andre skikkelige Vægtere, at faae sig en Luur i en Kjælderhals eller i en Gadedør, havde han nemlig fundet paa at sætte sig paa Bolværket og saaledes dyrke Guden Morpheus. Her havde han i Søvne faaet en Overhaling, og var omkommen i det vaade Element. Mærkeligt er det imidlertid, at den arme Fyr ikke var bleven advaret ved sin Forgængers Exempel, som netop for nogle Aar siden kom af Dage paa samme Maade. Man skulde næsten fristes til at troe, at der i Canalen er en Sirene eller en Havfrue som har en besynderlig Forkjærlighed for Vægtere eller maaskee netop har en Plads vacant for en saadan i sit vaade Palads. (S. Bl.)¬
Aarhuus Stifts-Tidende, 1847-12-06
- J den senere Tid, navnlig siden den Ovenske Affaire, skal Toldopsynet med Udførsel af Viin være blevet meget strængere. Med Hensyn hertil fortælles Følgende: En Handlende vilde lade et Qvantum Viin udføre, hvilket han angaa som fire Femtedele Viin og en Femtedeel Vand. Da Undersøgelsen af denne Composition frembyder endeel Vanskeligheder, navnlig for Jkketechnikere, blev vedkommende Toldembedsmand meget ærgerlig og skrev tilbage til den Handlende, at det vilde være ham langt mere kjært, om han herefter vilde lade Vinen udgaae i tvende Parter, nemlig de fire Femtedele Viin for sig og Femtedelen Vand for sig, saa kunde Consumenterne selv ad libikum foretage Blandingen, og Toldopsynet vilde da svares en betydelig Uleitighed. (Flp.)
Aarhuus Stifts-Tidende, 1847-12-06
Den sidst omtalte Sag mod en Mand, som var tiltalt for at have sat sig til Modværge mod et Par Toldbetjente, der overfaldt ham ved Nattetid paa alfar Landevei, og som ved Overretten var idømt Vand og Brødstraf, er nu paakiendt af Høiesteret, der frifandt den Tiltalte. (Fædrel.)
Aarhuus Stifts-Tidende, 1847-12-06
Ligeledes har Høiesteret stadfæstet Criminal og Politirettens Dom over Skomager Bechmann, der for Bigami er dømt til at have sit Liv forbrudt. (B. T.)¬
Aarhuus Stifts-Tidende, 1847-12-06
J Aftes opførtes "Trolddom" tredie Gang, og ved Tæppets Fald opstod der atter en heftig Kamp mellem Pibere og Klappere. Klappernes Antal var denne Gang stærkere end Pibernes, men disse holdt ud til det Yderste. Det synes, som dette seeniske Phænomen vinder mere og mere Jnteresse hos Publicum. (Fl. Bl.)¬
Aarhuus Stifts-Tidende, 1847-12-06
J Onsdags kuldseilede udfor Taarbek en Fiskerbaad med 4 Mand, som druknede. (Aftenbl.)
Aarhuus Stifts-Tidende, 1847-12-06
Paa Helsingøers Rhed sprang forleden Aften en Lods overbord fra et ham til Lodsning overdraget Skib, og da man udstak en Baadshage, for om muligt at trække ham op, havde man hørt ham raabe, at det skulde man lade være. Han efterlader sig en Enke med 5 smaae Børn.
Aarhuus Stifts-Tidende, 1847-12-06
Literatur. Fra Pressen er udkommet: "Critiske Skizzer af P. L. Møller, 2 Dele, 15 Mk. - Trolddom" orig, tragisk Skuespil, 3 Mk. – De syv Dødsynder, 1ste og 2den Deel. – Skilles og mødes, forfattet af Bloch Suhr. - Til Nytaar udkommer en ny Folkekalender af den Berl. Tidendes Redacteur.
Aarhuus Stifts-Tidende, 1847-12-06
Handels-Efterretninger, Kjøbenhavn, d. 2den December. Det er her meget vanskeligt at sælge Rug i Partier. Paa Torvet og i Havnen viser Prisen mere og meere Tilbøielighed til at falde. Middelprisen er forØieblikket 5 Rbd. Ogsaa Byg begynder at falde i Priis. Gaarsdagens Torvepriser vare: for 2d. Byg 4 Rbd. 2 s. og for Frd. dito 23 a 25 N. (Brig. Td.)
Aarhuus Stifts-Tidende, 1847-12-06
Ved den i Mandags i Kjøbenhavn afholdte Licitation over et stort Parti Havre var laveste Tilbud 3 Rbd. 1 L. J Onsdags var Licitation over 7000 Tdr. Rug, laveste Tilbud, 5 Rbd. 4 1 12 s. 1000 Tdr. Rug, at levere paa Kronborg, paatoges for 5 Rbd. 18 s. (B. T.)
Aarhuus Stifts-Tidende, 1847-12-06
Ved den i Odense afholdte Licitation over 700 Tdr. Rug til Dr. Regimentet, at levere med Halvdelen inden 31te December d. A. og Halvdelen i Juni n. A., vare Priserne 5 Rbd. 1 1/4 7 s. til 5 Rbd. 1 14 s. pr. (H. Av.) Tønde.
Aarhuus Stifts-Tidende, 1847-12-06
Ved den i Randers afholdte Licitation over Leverancen af 800 Tdr. Rug til Regimentet overtoges 1ste Termin til 4 Rbd. 77 s. a 4 Rbd. 80 s.; sidste til 5 Rbd. (Rd. Av.) 62 s. Tønden.
Aarhuus Stifts-Tidende, 1847-12-06
Khvns. Børs-Cours den 3die December. Hamborg a vista . . . . . . . . . 199. Bank-Disconto . . . . . . . . . . 5 PC. Do. af Banco Vexler 4 1/2 PC. 4 PC. kgl. Obligationer . . . . 103 a 103 1/2 Nationalbank=Actier. . . . . . . 172 1/2 a 173.
Aarhuus Stifts-Tidende, 1847-12-06
Strandinger. J Løverdags er en i Memel hjemmehørende Brig: Victoria", ladet med Steenkul, forliist paa Skagen. Skibet søndersloges, og af Besætningen bleve 2 Mand skyllede bort af Vragstumperne; de øvrige 7 Mand, hvoriblandt Capitainen, reddedes af den øiensynligste Livs(Efter Aalb. Av.) fare.
Aarhuus Stifts-Tidende, 1847-12-06
Dødsfald. Kgl. Lake Fjeldsted, Jeannette Rothenborg, Muurmester Schjoldan, Jfr. Modell, Anna Bruun, f. Strunck; Alle i Khvn. Adelalde v. Hemmert paa Fredensborg. Sognepræst for Egeberg M. i Odsherred, P. Dastrup (78 A.). Sognepræst H. C. Flemmer, R. af D., i Stillinge Postad. i Sjælland. Cand. theol. J. Hjorth, Huuslærer i Randrup Prstad. Fru Majorinde Hedemann, f. Comtesse Ahlefeldt-Laurvig (66 A.) paa Bro lykke. Fru Sophie Johns f. Bruun i Odense. J. WulSeligmann i Assens. Exam. juris J. Olavius Jensen i Helsted. Justitsraad Over- og Landretsadv. Dr. Jasper (En af Slesvig=Holsteens meest udmærkede Sagførere) i Slesvig.
Aarhuus Stifts-Tidende, 1847-12-06
Copulerede. J Odense den 30te November: Dr. med & chir. Juhl og Frøken A. M. Leth. – J Kjøbenhavn den 27de November, Silke- og Klædehandler S. Philipsen og Jfr. A. Bendix; s. D. Capt. og Cancellist Schwartzkopf og Froken Wulff. Med Færgefartøiet f. Kallundborg t. Aarhuus: Kammerj. Lilliensthold, Capt Jørgensen, Portraitmaler Jørgensen, Cand. Schmidt, Hr. Fibiger, Jfr. Lund, dHrr. Voss, Madsen, Hartvigson, Schjøn, Rudkjøbing, Juveleer Seiling, Jensen, Færch og Truelsen. Svar fra - til "Tilskueren" &c. kan, af mangel paa Plads, først optages i næste Redact.
Aarhuus Stifts-Tidende, 1847-12-06
Avis. Bekjendtgjørelser. Den 2den dennes døde min elskelige gode Kone Dorthea Ovesen, f. Hansen, 60 Aar gammel. Ovesen. Veile, den 4de December 1817. At det kgl. Stiftamtmandskab nu har approberet det, overeensstemmende med Fr. 9de Juni d. A., for Rets vidners Ansættelse under Aarhuus Kjøbstads Jurisdiction, udarbeidede Regulativ, bekjendtgjøres herved. Ansøgninger og saadan Ansættelse indleveres paa Borgmester-Contoiret, hvor Regulativet ligger til Eftersyn for Vedkommende, inden 8 Dage fra Dato. Aarhuus Raadstue, den 6te Dec. 1847. Communalbestyrelsen.
Aarhuus Stifts-Tidende, 1847-12-06
Vare-Auction. Fredagen den 17de og Løverdagen den 18de December førstkommende, hver Dags Formiddag Kl. 9, bliver, ifølge tagen Bestemmelse i Kjøbmand S. G. Ravns Fallitbo, ved Auction, som afholdes i Gjæstgivergaarden "Postgaarden her i Byen, bortsolgt endeel af de Boet tilhørende Handelsvarer, bestaaende i Sysilke, Sygarn, hvide og couleurte Snore, Lidser, afpassede Silke- og Mousselin=Kjoletøier, Marceliner, Atlas, Fløiel, Merinos, Orleans, Bomuldstøi, Sirtser, Mousseliner, glatte og sigurerede Silkebaand, Fryndsebaand, Meubelsirts, Jaconet, Linon, Tarletan, Silke- og uldne Shawler og Tørklæder, Agramaner, Fryndser, Blonder, Strimler, blegede og ublegede Lærreder, Shirting, Tvist, nogle Lithographier, endeel Børnelegetøi og Smaanips af Porcellain, Steen, Messing og Blik samt Paparbeide, noget Røgtobak, et Oxehoved, 2 Ankere og 120 Flasker forskjellige Vine, m. meget mere, paa 3 Maaneders Credit for vederhæftige Kjøbere. Kallundborg, den 28de November 1847. Feddersen.
Aarhuus Stifts-Tidende, 1847-12-06
Jfølge Begjæring af Viceconsul Husted, som antagen Commissionair for det den 17de forrige Maaned ud for Aaegab indstrandede Talkskib "Concordia, ført af Capitain Klem fra Pappenburg, bliver, Mandagen den 13de dennes, Formiddag Kl. 9, afholdt offentlig Auction over bemeldte Skib, 13 hannoveranske Commercelæster, staaende i Havstokken udfor Aagab, med Mast, Vant, Stag og Bougspryd.
Aarhuus Stifts-Tidende, 1847-12-06
Det bemærkes, at Skibet ved Reparation igjen vil kunne sættes i Søen. Endvidere bortsælges det af Skibet bjergede Jnventarium og Takkelage, bestaaende af Seil, Touge, Kjetting, og Anker, Alt i god Stand. Samme Dag bortsælges ligeledes Ladningen, c. 400 Stkr. Fyrretømmer, bestaaende af Hanebjælker, Saugblade, Spaantræer og Spiger, Alt af forskjellig Længde. Auctionen afholdes ud for Aagab i Jens Nielsens Lehn. Lysthavende indbydes. Herredscontoiret i Ringkjøbing, den 2den Decbr. 1847. Leunina.
Aarhuus Stifts-Tidende, 1847-12-06
Skov-Auction. Mandagen den 20de December førstkommende afholdes Auction i Sophiendals Skove over Bøgetræer paa Roden, tildeels tjenlige til Gavnings- og Træskoetræ, samt over endeel gamle og nye Udhugstbunker. Auctionen begynder Kl. 10 Formiddag. Modestedet er paa Sophiendal. Sophiendal, den 6te December 1847. Rosenkrantz.
Aarhuus Stifts-Tidende, 1847-12-06
Løverdagen den 11te d. M., om Formiddagen Kl. 10, bliver, efter Vedkommendes Begjæring, afholdt offentlig Auction i Slagter Graffs Gaard i Helligkorsgaden heri Byen over det Boghandler S. Meldrup forhen tilhørende Leiebibliothek, enten samlet eller særskilt, omtrent 3000 Bind, samt over nogle Reoler m.v. Lysthavende indbydes. Byfogedcontoiret i Kolding, den 1ste Decbr. 1837. Qvistgaard.
Aarhuus Stifts-Tidende, 1847-12-06
Torsdagen den 9de Decbr. førstkommende afholdes Auction i Marselisborg-Skaade Skov, over circa 300 Bunker Bøge-Udluftning. Liebhavere ville møde hos Skovfoged Jens Andersen i Hohaugen, Kl. 10 Formiddag. Aarhuus, den 2den December 1847. Rosenstand. Efter Reqvisition af Skovcommissionen foretages Auction i Riisskov. Onsdagen den 8de December førstk., om Formiddagen Kl. 9, over paa Roden staaende Træer. Ege, Bøge og Sillier, hvoraf en stor Deel tjenligst til Gavningstræ, saavelsom over en Deel Udluftning og Gjerdsel. Liebhaverne anmodes at give Møde ved Skovfogedhuset. Aarhuus, den 30te November 1847. J. Chr. Høe, const.
Aarhuus Stifts-Tidende, 1847-12-06
Efter Foranstaltning af Skifteretten, der behandler Boet efter Blegmand Jacob Jacobsen, samt paa Grund af skeet Overbud, foretages en ny Auction Tirsdagen den 7de December førstk., om Formiddagen Kl. 11, til Bortsalg af det bemeldte Bo tilhørende Sted Nr. 708 i Møllestien heri Staden, med underliggende Bleg hauge. Auctionen afholdes selve Stedet, og strax efter at Hammerslag er givet, vil Boets Vedkommende erklære sig med Hensyn til Antagelsen eller Forkastelsen af det skeete høieste Bud. Aarhuus, den 26de Novbr. 1837. J. Chr. Hes, const.
Aarhuus Stifts-Tidende, 1847-12-06
Løverdagen den 11te Decbr. førstk., Formidd. Kl. 10. bliver herpaa Contoiret foretaget Skifteslutning i Stervboet efter Skolelærer Aalstrup i Glud, hvilket herved bekjendtgjøres til Efterretning saavel for Creditorer som Arvinger. Bjerre og Hatting Herreders Contoir, den 30te NoM. P. With, const. vember 1847.
Aarhuus Stifts-Tidende, 1847-12-06
Da Huusmand Jens Jensen Hedegaard af Tørring ved Tingsvidne agter at godtgjøre, at han efter mundtligt Testament er eneste Arving efter den hos ham den 14de Septbr. sidstleden afdøde Tjenestekarl Niels Nielsen, saa indstævnes herved overeensstemmende med Fr. 21de Mai 1845 § 24 samtlige bemeldte Afdødes Jntestatarvinger, af hvilke Følgende ere navngivne, nemlig: 1. Broderen Hans Nielsen af Kjærby. 2. Søsteren Ane Nielsdatter, gift med Gaardmand Peder Klit i Hou. 3. Søsteren Mette Nielsdatter af Klattrup. 4. Dito Ane Marie Nielsdatter af Tørring. 5. Dito Kirsten Nielsdatter af Sem Mark. 6. Dito Maren Nielsdatter, som er død og har efterladt sig en Datter Dorthea Jensdatter. 7. Den afdøde Halvbroder Eskilds efterladte Børn. a. en Søn Anders Eskildsen af Demstrup, b. en Dito Niels Eskildsen af Støvring, c. en Dito Niels Eskildsen af Tørring, d. en Dito Niels Eskildsen af Støvring, e en Datter Mariane Eskildsdatter af Kneisted. k. en Dito Karen Eskildsdatter af Støvring, c. en Dito Ane Eskildsdatter af Tørring. 8. Den afdøde Halvsøster Dorthes efterladte uægte Søn, hvis Navn og Opholdsted er ubekjendt; til at møde for Gjerlev Onsild Herreders Ret, som holdes paa Tingstedet i Mariager, Mandagen den 24de Januar 1848, om Formiddagen Kl. 10, for der og da Documenter at see rettelagte og paabøre det nævnte Tingsvidne optaget i den foranførte Anledning. Til som Vidner at afgive Forklaring i den nævnte Henseende indstævnes herved, under Lovens Faldsmaals straf, Gaardmændene Anders Kragh og Niels Christensen, Begge af Tørring. Forelæggelse og Landagser hævet ved Frdn. af 3die Juni 1796. Til Bekræftelse under min Haand og Embedssegl. Herredsfogedcontoiret i Mariager, d. 18de Nov. 1847. E. Hammerich. (L. S.) Bagergaard tilkjøbs.
Aarhuus Stifts-Tidende, 1847-12-06
Formedelst anden Bestemmelse er en i Middelfart, Kjøbstads Hovedgade og paa et nærsomt Sted beliggende Gaard, hvori Bageri i flere Aar har været drevet, underhaanden at erholde tilkjøbs paa billige Vilkaar, og kan modtages enten strax eller til 1ste April næste Aar. J Mangel af Salg kan Gaarden erholdes til Leie. Man henvender sig til Fuldmægtig og Forligelsescommissair Schmidt i Middelfart, som paaviser Eiendommen og afslutter Handelen.
Aarhuus Stifts-Tidende, 1847-12-06
Planter til Salg. J indeværende Vinter og til næste Foraar kunne i de kongelige Planteskoler ved Palsgaard erholdes følgende Planter, til ved føiede Priser, nemlig: 30,000 udmærket gode omplantede Granplanter, indtil 1 1/2 Alen høie, 20 sk. pr. 100 Stk. 82,500 ligeledes, 3 a gaarige, men ei omplantede Gran planter, indtil 22 Tommer høie, 16 spr. 100 Stk.; samt 18,000 ikke omplantede Lærkeplanter, indtil 24 Tommer høie, 16 sk. pr. 100 Stk. Samme udleveres i større og mindre Partier til enhver Tid, saafremt Frosten ikke forhindrer sammes Opgravning, naar man behageligst henvender sig til Undertegnede. Palsgaard, den 28de Nov. 1817. Asmussen.
Aarhuus Stifts-Tidende, 1847-12-06
En Jordlod, med paastaaende Bygningerne, beliggende 1 1/2 Miil nordvest for Aarhuus, der staaer for c. 3 Skpr. Hartkorn, og paa hvis Eng kan avles 3 Læs Ho, kan holdes paa 2 Køer og 3 a 4 Faar. Udsæden er 4 a 5 Skpr. Rug, 5 Skpr. Byg, 1 Tde Havre osv. Commissions=Forhandlings-Contoiret i Aarhuus anviser. Ludv. Fr. Bloch.
Aarhuus Stifts-Tidende, 1847-12-06
Nogle meget smukke uldne og halvuldne Merinos, i nyeste Smag, ere i Dag arriverede til meget billige Priser hos Wilhelm B. Hviid. Aarhus, den 29de Novbr. 1847.
Aarhuus Stifts-Tidende, 1847-12-06
Fleerfarvede uldne Kaabefryndser faaes billige Wilhelm B. Hviid. hos Af de saameget efterspurgte gode hvide Halv lærreds-Lommetørklæder har jeg erholdt ny Til Wilhelm B. Hvid. försel.
Aarhuus Stifts-Tidende, 1847-12-06
Efter tilendebragt Jndkjøbsreise har jeg fra Hamborg modtaget en betydelig Deel til Manufactur=Handelen henhørende Artikler, som anbefales til billige Priser. Kolding, den 1ste December 1847. H. W. Meyer.
Aarhuus Stifts-Tidende, 1847-12-06
Sigteflor i alle Fiinheder, Haardug til Meubler, Dækketøier, nidne, linnede og Bomulds=Dynevaar, Snorer & Besætninger; Galanteri-Varer, samt andre til Jsenkram Handelen henhørende Gjenstande, anbefales mine ærede Kunder til sædvanlige, billige Priser. H. W. Meyer i Kolding.
Aarhuus Stifts-Tidende, 1847-12-06
Udmærket gode Huusholdnings-Oste kunne erholdes hos H. Liisberg & Meisner.
Aarhuus Stifts-Tidende, 1847-12-06
Trykt i Aarhuus Stiftsbogtrykkeri. Landmands-Forsamlingen i Aarhuus. Deeltagerne i bemeldte Forsamling, forsaavidt de boe i Aarhuus og Omegn, anmodes om at afhente det dem tilkommende Fri-Exemplar af den udkomne Beretning om Forhandlingerne, i den Jessenske Boghandel paa det lille Torv her i Byen, hvis Eier, Hr. Boghandler Basse, velvilligen har overtaget sig Udleveringen af bemeldte Bøger, Qvittering bedes afgivet for Bogens Modtagelse, hvis Vedkommende ei selv afhente den. Aarhuus, den 26de November 1817. Carl Møller.
Aarhuus Stifts-Tidende, 1847-12-06
At jeg er flyttet fra Gaarden Nr. 340 paa Minde gade til Gaarden Nr. 339 paa samme Gade, og der fortsætter den af mig i en Række af Aar førte Handel, saavel med Udsalg af Colonialvarer, Jsenkram, Porcellain, Tømmer og Bræder a., som og ved Jndkjøb af Landets Producter, saasom Kornvarer &c., undlader jeg ikke at meddele mine ærede Kunder til behagelig Efterretning. Aarhuus, den 22de November 1847. C. F. W. Leverkhuusen.
Aarhuus Stifts-Tidende, 1847-12-06
Nye Colonial, & Urtekramvarer.
Aarhuus Stifts-Tidende, 1847-12-06
Anbefalende mit Colonial-Udsalg, der er forsynet med alle almindelige Sorter nye og gode Urtekramvarer, tillader jeg mig at gjöre opmærksom paa, at der i Partier til større Huusholdninger tilstaaes en betydelig Moderation i Priserne, selv paa de couranteste Artikler, saasom: Mocca, Java, Portorico & blaa brasiliansk Caffe, lys Candis, Rassinade, fiin Melis, stödt dito, lyst Havanna & St. Croix Sukker, Haysan, Compoifiin Congo & Pouchong Thee, nye Mallaga Rosiner og Citroner, nye store bamberger & franske Svedsker, söde og bittre Mandler, m. m. m. Hans Broge. Kornbrændeviin. Bedste Kjöbenhavnsk 8) Brændeviin sælges i Partier og mindre Dele billigt hos J. A. Prior.
Aarhuus Stifts-Tidende, 1847-12-06
Citroner, sælges, især pr. 100 Stk., meget billigt hos J. A. Prior.
Aarhuus Stifts-Tidende, 1847-12-06
Støbegods Oplaget.
Aarhuus Stifts-Tidende, 1847-12-06
hos Undertegnede har nu faaet Tilførsel af de saa meget omspurgte Kogeovne, samt flere andre Sorter Kakkelovne, Tagvinduer og Gryder &c. Aarhuus den 3die December 1847. Chr. Christensen.
Aarhuus Stifts-Tidende, 1847-12-06
Tvende unge Mennesker, som ønske at lære Landvæsenet, kunne strax eller til 1ste Mai, for en billig Betaling, blive anbragte paa Moesgaard, naar de desangaaende henvende sig til Rasmussen, Forvalter.
Aarhuus Stifts-Tidende, 1847-12-06
Frisk og god Humle kan i større eller mindre Partier, faaes paa Moesgaard. Man henvender sig til Gartneren paa Gaarden.
Aarhuus Stifts-Tidende, 1847-12-06
En duelig Handelscommis, som kjender Manufactur faaet grundig, og fornemmelig egner sig for en Boutik Handel, samt tillige kan producere gode Anbefalinger, kan, paa Grund af indtrufne Omstændigheder, strax eller til Nytaar erholde Emploi hos J. C. Boesens Efterfølgere i Veile.
Aarhuus Stifts-Tidende, 1847-12-06
En lille 2 Etages Kakkelovn er at faae, enten tilkjøbs eller til Leie, hos Skomagermester S. Bang, ved Havnens nordre Side.
Aarhuus Stifts-Tidende, 1847-12-06
En god 2 stolet Fjellevogn staaer til Salg hos Smed Nielsen paa Skolegaden.
Aarhuus Stifts-Tidende, 1847-12-06
Grønsaltet Flæsk kan faaes hos Slagtermester Chr. Christensen Nr. 892 paa Volden.
Aarhuus Stifts-Tidende, 1847-12-06
Paa Fiskergade beværtes daglig med varm Spise hos Kastberg.
Aarhuus Stifts-Tidende, 1847-12-06
Et Lærreds Vognbetræk er for nogle Dage siden bortstiaalet fra Gaarden Nr. 925 store Torv. En god Douceur betales for Tilveiebringelse og Aflevering af samme, enten paa Politi= eller Adressecontoiret i Aarhuus.
Aarhuus Stifts-Tidende, 1847-12-08
No 199. den 8de December. Onsdagen. privilegeret. Kongelig Stifts-Tidende. Aarhuus Redigeres og udgives 4 Gange ugentlig af Overkrigscommissair A. F. Elmquist. Fædrelander.
Aarhuus Stifts-Tidende, 1847-12-08
Jfølge til Kjøbenhavn ankomne Privatbreve har man i Rusland allerede en saadan Vinter, at man formedelst Jisgangen havde den 23de Novbr. maattet borttage Broerne over Nevafloden ved St. Petersborg, Af flere betydningsfulde Tegn og Yttringer, som ere undslupne anseete Folk, troer man i Holsteen (ifølge "Bremer Zeitung") med temmelig Sikkerhed at kunne antage, at der ret snart forestaaer et Slags Udsoning mellem Ridderskabet og Regjeringen, i hvilken Henseende. Grev Reventlows Reiser mellem Holsteen og Kbhvn. vist ikke have været uden Betydning.
Aarhuus Stifts-Tidende, 1847-12-08
Det har allernaadigst behaget Hs. Maj. Kongen at ophæve den, forhenværende Skolelærer i Vænsløv, Rasmus Sørensen, ved Landsover- samt Hof- og Stadsretsdom for Overtrædelse af Trykkefrihedslovgivningen, paalagte Censur, om hvis Fritagelse Rasmus Sørensen allerunderdanigst havde ansøgt, nærmest paa Grund af, at han, efter sin forestaaende Udvandring til Amerika, muligt vil hjemsende Beretninger derfra, som da kunne blive trykte uden Gjennemsyn og Underhandling med vedk. Censorer.
Aarhuus Stifts-Tidende, 1847-12-08
Samtlige Borgerrepræsentationer i Fyens Stift, have ved en paa Raadhuset i Odense afholdt Forsamling vedtaget, at indgaae med en allerunderdanigst Petition til Hs. Maj. Kongen, hvori det paa det Kraftigste fraraades, at lade Udkastet til almindelig Værnepligt, saaledes som det er gaaet igjennem Stænderne, emanere som Lov.
Aarhuus Stifts-Tidende, 1847-12-08
Vi henstille hedder det i Fædrelandet – om det ikke for Tiden kunde være hensigtsmæssigt, at nedsætte en Commission, bestaaende af et Par af Sundhedscollegiets meest fremtrædende og kraftfuldeste Medlemmer, en practisk Læge udenfor Collegiet, vel helst en Stifts- eller Landphysicus, samt et Par dygtige administrative, lovkyndige Embedsmænd, saavel for at tage under Overveielse, hvilke almindelige og varige Forbedringer der bør træffes i vor offentlige Sundhedspleie, som for at forberede Forslag til øieblikkelige Foranstaltninger, i Tilfælde af farlige Epidemiere Nærmelse eller Udbrud. Den maatte, i sidstnævnte Tilfælde, constitueres som øverste Autoritet for Sundhedspleien, med umiddelbart Referat til Kongen og Statsraadet, og med Myndighed til at anvende de fornødne Summer af Statskassen.
Aarhuus Stifts-Tidende, 1847-12-08
Der er gjort Forslag til en dansk Forbryder Coloni paa Syders, den sydligste af Færøerne, hvor Forbryderne kunde anvises en gavnlig og fordeelagtig Sysselsættelse ved at bryde Steenkul. "Det geraader os Danske til liden Ære - hedder det i Forslaget –at vi, istedetfor at bearbeide de Steenkulsgruber, vi have paa egen Grund, vedblive ogsaa i denne Henseende at være afhængige af Englænderne." Steenkulsflotsen paa Syderen skal være 6000 Alen lang, 2000 Alen bred og halvtredie Alen dyb, og menes at indeholde omtrent 18 Millioner Tønder Kul. Der er altsaa nok at tage af i mange Tider, og Kullene skulle være af den bedste Slags. Mange ville maaskee mene, at Færøerne ligge for langt borte, til at det kan betale sig med Hensyn til Fragtomkostningerne, men deri feiler man; thi Seiladsen fra Kjøbenhavn til Newcastle er endogsaa 10 a 12 Miil længere, end fra Syderøen til Ladepladsen Løkken i Aalborg Stift, og 17 a 18 Miil længere, end fra Syderøen til Jndløbet af Agger Canal.